**Humanity First** er en internasjonal humanitær nødhjelpsorganisasjon som bidrar til kortsiktig nødhjelp og til langsiktig utviklingshjelp til sårbare samfunn i mer enn femti land på seks kontinenter. Organisasjonen drives av frivillige med ulike ferdigheter. Frivillige medarbeidere betaler ofte sine egne utgifter for å støtte de internasjonale prosjektene. 

I etterkant av umiddelbar respons på katastrofer etablerer organisasjonen også ofte rehabiliteringstjenester, slik som omsorg for foreldreløse barn, vanninfrastruktur og yrkesopplæring i lokal området.

Organisasjonen har fått rådgivende status hos FNs økonomiske og sosiale råd.

Mål
---

Humanity First er en upolitisk, ikke-sekterisk internasjonal hjelpe- og utviklingsorganisasjon, som arbeider for verdens fattigste og mest sårbare mennesker.

Etablering
----------

Organisasjonen ble etablert og registrert i Londoni 1994 av daværende åndelig leder for Ahmadiyya Muslimsk Trossamfunn, Mirza Tahir Ahmad. Et av målene for trossamfunnet er «å etablere fred på alle nivåer i samfunnet og å beskytte de grunnleggende menneskerettighetene til alle mennesker».

I Norge
-------

Den norske grenen ble registrert i 1996. I løpet av de årene foreningen har eksistert har den blant annet bidratt til innsamling av klær og annet utstyr i forbindelse med Bosnia-krigen, ved jordskjelvet i Haiti, bygging av barneskole i Uganda, installasjon av flere vannbrønner, oppussing av skole i Niger.

Den norske grenen har en langsiktig samarbeidsavtale med sin søsterorganisasjon Humanity First Niger Niger er et stort land i utkanten av Sahara-ørkenen, og er rangert av FN som et av verdens minst utviklede nasjoner. Landet ble offer for en rekke kupp og politisk ustabilitet etter sin uavhengighet fra Frankrike i 1960. I dag lider Niger av hyppige tørker, opprør og utbredt fattigdom. Slaveri ble først forbudt i 2003 og er fortsatt et problem. I tillegg er en høy grad av analfabetisme og sykdom en stor utfordring. Sammen med den lokale organisasjonen i Niger jobber Humanity First Norge med en rekke vann- og skoleprosjekter. 

Den norske grenen har samarbeidet med Røde Kors i Norge, samt Matsentralen. Foreningen samarbeider dessuten med Ahmadiyya muslimsk trossamfunn Norge.

Referanser
----------

1. ↑  «om oss • Humanity First Norge». *Humanity First Norge*. Besøkt 18. mai 2023.
2. ↑  «hjem • Humanity First Norge». *Humanity First Norge*. Besøkt 18. mai 2023.
3. ↑  «Peace Symposium – The Ahmadiyya Muslim Peace Prize | Ahmadiyya Muslim Community UK | Love For All Hatred For None». Besøkt 18. mai 2023.
4. ↑  «Fredskonferansen 2023 - Tale ved Majid Khokhar, Humanity First Norge». Besøkt 18. mai 2023.
5. ↑  Alhakam (29. mai 2020). «Humanity First Niger help worst affected Covid-19 area» **(engelsk)**. Besøkt 18. mai 2023.
6. ↑  Aftab, Imran (21. november 2021). «Utviklingsprosjekt i Niger • Humanity First Norge». *Humanity First Norge*. Besøkt 18. mai 2023.
7. ↑  Castello, Claudio (9. mai 2022). «Hjelper familier og hjemløse». *Utrop* **(engelsk)**. Besøkt 18. mai 2023.
8. ↑  Apneseth, Sindre Veum (21. februar 2023). «Fulle esker med klær sendes til jordskjelvofre». *Groruddalen* **(norsk)**. Arkivert fra originalen 13. mai 2023. Besøkt 18. mai 2023.

Eksterne lenker
---------------

* Humanity First Norge
* Humanity First International